നവാങ് ഗോംബു ഷെർപ

എവറസ്റ്റ് കൊടുമുടി കീഴടക്കിയ പതിനൊന്നാമത്തെ ആളും  രണ്ടു തവണ കീഴടക്കിയ ആദ്യത്തെ ആളുമാണ് നേപ്പാളി-ഷെർപ വംശജനായ നേപ്പാളി-ഇന്ത്യൻ പർവതാരോഹകൻ  നവാങ് ഗോംബു .  1963 ൽ അമേരിക്കൻ പര്യവേഷണത്തിനൊപ്പമായിരുന്നു ആദ്യത്തേത് (പതിനൊന്നാമതായും) , 1965 ൽ ഇന്ത്യൻ എവറസ്റ്റ് പര്യവേഷണത്തിനൊപ്പമായിരുന്നു രണ്ടാമത്തേത് (പതിനേഴാമതായും).ആദ്യമായി എവറസ്റ്റ് കീഴടക്കിയ ടെൻസിങ് നോർഗേ, നവാങ് ഗോംബുവിന്റെ  അമ്മാവനാണ്. നേപ്പാളിലെ ഖുംബുവിലാണ് ഗൊംബു ജനിച്ചത്. 26,000 അടിയിലെത്തിയ ഏറ്റവും പ്രായം കുറഞ്ഞ ഷെർപയായിരുന്നു അദ്ദേഹം. 1964 ൽ പൂർണമായും ഇന്ത്യക്കകത്തുള്ള ഇന്ത്യയിലെ ഏറ്റവും വലിയ കൊടുമുടിയും ലോകത്തിലെ ഇരുപത്തിമൂന്നാമത്തേതും ആയ നന്ദാദേവി (24,645 അടി/ 7816 മീറ്റർ ) കൊടുമുടി കീഴടക്കുന്ന ആദ്യത്തെ നേപ്പാളിയും  ആദ്യത്തെ ഇന്ത്യൻ പൗരനും ലോകത്തിലെ  മൂന്നാമത്തെ മനുഷ്യനുമായി.

1965 ൽ ക്യാപ്റ്റൻ എം എസ് കോഹ്‌ലിയുടെ നേതൃത്വത്തിൽ നടന്ന ഈ  മൂന്നാം ഇന്ത്യൻ എവറസ്റ്റ് പര്യവേഷണത്തിൽ 21 പ്രധാന പര്യവേഷണ അംഗങ്ങളും  ഷെർപകളും  ഉൾപ്പെട്ടിരുന്നു.കേണൽ  നരേന്ദ്രകുമാർ ആയിരുന്നു ഡെപ്യൂട്ടി . പ്രാരംഭ ശ്രമം ഏപ്രിൽ അവസാനത്തിലായിരുന്നു, മോശം കാലാവസ്ഥയെത്തുടർന്ന് അവർ ബേസ് ക്യാമ്പിൽ തിരിച്ചെത്തി മികച്ച കാലാവസ്ഥയ്ക്കായി 2 ആഴ്ച കാത്തിരുന്നു.

ചരിത്ര ദിനം 1965 മെയ് 20 
1965 മെയ് 20 നു ലഫ്റ്റനന്റ് കേണൽ അവ്താർ സിംഗ് ചീമയും നവാങ് ഗോംബു ഷെർപയും കൊടുമുടിയിൽ കയറി , അങ്ങനെ എവറസ്റ്റ്‌ കൊടുമുടി  കീഴടക്കുന്ന ആദ്യ ഇന്ത്യക്കാരൻ   എന്ന ചരിത്ര  നേട്ടം  ലഫ്റ്റനന്റ് കേണൽ അവ്താർ സിംഗ് ചീമ നേടി  . ഇതോടു കൂടി എവറസ്റ്റ് കൊടുമുടി രണ്ടു തവണ കീഴടക്കുന്ന  ലോകത്തിലെ ആദ്യത്തെ ആളായി നവാങ് ഗോംബു ഷെർപ  മാറി. ആദ്യത്തേത് 1963 ൽ അമേരിക്കൻ പര്യവേഷണത്തിനൊപ്പമായിരുന്നു. ആദ്യമായി എവറസ്റ്റ് കീഴടക്കിയ ടെൻസിങ് നോർഗേ, നവാങ് ഗോംബുവിന്റെ  അമ്മാവനാണ്, ,,, ,,, .

ബഹുമതികൾ  

അദ്ദേഹത്തിന്റെ നേട്ടങ്ങൾക്ക് അർജുന അവാർഡും  പത്മഭൂഷൺ അവാർഡും ലഭിച്ചു .
കൂടുതൽ വായനയ്ക്കായി 
എവറസ്റ്റ് കൊടുമുടി കീഴടക്കിയ ഇന്ത്യക്കാർ
ഇന്ത്യൻ എവറസ്റ്റ് പര്യവേഷണം 1965

 അവലംബം 

വർഗ്ഗം:എവറസ്റ്റ് കീഴടക്കിയവർ
വർഗ്ഗം:എവറസ്റ്റ്‌ കൊടുമുടി
വർഗ്ഗം:പർവ്വതാരോഹകർ